钦定古今图书集成/理学汇编/字学典/第111卷 > 孙觌
## 钦定古今图书集成/理学汇编/字学典/第111卷 > 孙觌

按《平园集》：“孙觌字仲益，晋陵人。尝提举鸿庆宫，故自
号鸿庆居士。五岁即为东坡所器。登政和中进士第。
靖康中为词臣，历吏户长贰，连守大邦。绍兴后斥居
象郡，归隐太湖二十馀年。”

按《匏翁家藏集》：“往过震泽僧寺，见孙尚书仲益手牍
数条，石刻大似大苏公书，因徘徊其下久之。”今见手
牍数条，与石刻书法无二。帖中语及东坡先生，其自
守之正，为人之厚髣髴可见，不独尺牍之工，书法之
妙也。首二帖多战笔，似晚年书。